cyanic-selkie/wikianc huggingface dataset:
Vidriži
Vēsture
Zviedru Vidzemes arklu revīzijas materiālos un kartēs minēts Vetišciems (Wettesche Cehm, Wettisch Dorf), kas atradies uz dienvidiem no Vidrižiem, kur šo ciemu iezīmē tādi mājvārdi kā Ausiņi, Unkšas, Laļļi, kas 17. gadsimta sākumā atradušies starp Ķīšupi un Virsupi.
Apdzīvotā vieta izveidojusies pie bijušās Vidrižu muižas (Widdrisch) centra. Muiža ilgstoši piederēja Budbergu dzimtai (1726–1920), viņu dzimtas kapliča ar vārtiem ir valsts nozīmes arhitektūras piemineklis, muižas fasādes un kapličas ciļņi — mākslas pieminekļi. Agrākajā Vidrižu muižas kungu mājā atrodas Vidrižu pamatskola.
Iedzīvotāju skaita izmaiņas
Esošajās robežās, pēc CSB datiem.
Bjerns Tillers
Biogrāfija
Pārstāvējis Norvēģijas komandu lielākajos komandu šaha turnīros:
Par panākumiem turnīros FIDE 1982. gadā Tilleram piešķīrusi starptautiskā meistara (IM) nosaukumu. Pārstāvējis Oslo šaha klubu Schakselskap. Kopš 2011. gada šaha turnīros piedalās reti.
Geocell
Geocell (ka) ir Gruzijas mobilo sakaru operators. Tas kā uzņēmums tika dibināts 1996. gadā, bet kopš 2018. gada ir zīmols telesakaru uzņēmumā Silknet, kas savukārt pieder investīciju grupai Silk Road Group.
Vēsture
Geocell 1996. gadā dibināja Gruzijas un Turcijas investori, un uzņēmumu kontrolēja Gruzijas valstij piederošais telesakaru uzņēmums Egrisi. 1997. gada 15. martā tika veikts pirmais zvans GSM tīklā (900 MHz frekvence).
2000. gadā Egrisi bija spiests atteikties no līdzdalības Geocell, kad Augstākā tiesa atzina, ka tā līdzdalība Geocell, raidorganizācija Iberia TV un divi vietējie telefonijas operatori rada interešu konfliktu.
2001. gada 27. martā Geocell iegādājās Gruzijas trešo GSM operatoru GT Mobile, kas darbojās 1800 MHz frekvencē. Tika ieviesta priekšapmaksas sistēma Lai-Lai. 2003. gadā Geocell kontrolpaketi iegādājās Zviedrijas un Somijas uzņēmums TeliaSonera (tagad Telia Company) ar Fintur Holdings B.V. (kopuzņēmums ar Turcijas Turkcell) starpniecību. 2006. gada maijā Geocell ieguva UMTS licenci (2100 MHz). 2008. gadā Geocell bija 1,4 miljoni abonentu (46,8 % mobilo sakaru tirgus). 2008. gada janvārī Fintur par 33 miljoniem ASV dolāru iegādājās papildus 14,3 % Geocell kapitāldaļu, palielinot īpašumtiesības līdz 97,5 %. 2009. gada 9. februārī Fintur Holdings B.V. ieguva 100 % Geocell akciju.
2018. gada 26. janvārī Fintur Holdings B.V. par 153 miljoniem USD pārdeva tam piederošās Geocell kapitāldaļas Gruzijas telesakaru uzņēmumam Silknet, kas piederēja investīciju grupai Silk Road Group. 1. novembrī sabiedrība ar ierobežotu atbildību Geocell tika pievienota akciju sabiedrībai Silknet un kā neatkarīga biznesa vienība pārstāja eksistēt. Turpmāk Silknet nodrošināja klientiem mobilo sakaru pakalpojumus, izmantojot Geocell zīmolu.
Āzijas Olimpiskā padome
Āzijas Olimpiskā padome (en) ir Kuveitā bāzēta starptautiska olimpiska organizācija, kas apvieno 45 Āzijas valstu Nacionālās Olimpiskās komitejas (NOK).
Vēsture
1948. gadā Londonā, olimpisko spēļu laikā, Āzijas valstu Nacionālās Olimpiskās komitejas nolēma organizēt Āzijas spēles. Nākamajā gadā tika organizēta Āzijas spēļu federācija. Tās galvenā mītne atradās Ņūdeli (Indija). 1981. gadā Āzijas sporta līderi nolēma mainīt nosaukumu no "Āzijas Spēļu federācija" uz "Āzijas Olimpiskā padome". 1982. gadā Āzijas Olimpiskās padomes galvenā mītne tika pārvietota no Indijas uz Kuveitu.
Himna
OCA himna tika pieņemta organizācijas 15. Ģenerālajā asamblejā, kas notika Bangkokā 1996. gada 9. decembrī. Himna ir visu Āzijas kontinenta skaņu un kultūru apvienojums, lai pārstāvētu viņu sadarbību un vienotību.
Logotips
OCA logotips ir spilgti sarkana saule ar 16 stariem un baltu apli saules diska centrā. Emblēma tika oficiāli apstiprināta un pieņemta organizācijas 25. Ģenerālajā asamblejā, kas notika Dohā, 2006. gada 2. decembrī.
Karogs
OCA karogam ir balts fons. Centrā ir spilgti sarkana saule ar 16 stariem un baltu apli saules diska centrā, ko ieskauj pūķis augšējā daļā un Āzijas piekūns apakšējā daļā. Zem aprakstītās figūras novietoti olimpiskie gredzeni un tiem seko teksts "Olympic Council of Asia".
Pūķis, kura kults pastāv Āzijas austrumos un dienvidaustrumos, pārstāv: veiksmi, spēku, muižniecību, drosmi, pārpilnību, panākumus, daudzpusību un dinamiku. Lielais piekūns, kas dzīvo Himalaju kalnu reģionos, Dienvidāfrikā un Vidusāzijā, norāda: precizitāti, lojalitāti, ātrumu, žēlastību, spēku, redzi un sportisko izturību.
Dalībvalstis
Šajā tabulā ir uzskaitītas Āzijas valstis, kuru Nacionālās Olimpiskās komitejas ir Āzijas Olimpiskās padomes locekles. Ceturtajā slejā pirmais datums nozīmē attiecīgās valsts Nacionālās Olimpiskās komitejas izveidošanas gadu, ja datumi nesakrīt, tad otrais - tā atzīšanu Starptautiskajā Olimpiskajā komitejā. Āzijas Olimpiskās padomes dalībvalstis ir visas vispāratzītas Āzijas valstis, izņemot Krieviju un Turciju, kuru lielākā daļa atrodas Āzijā, Azerbaidžānu un Gruziju, kas gandrīz pilnībā atrodas Āzijā, Armēniju, Kipru un Izraēlu, kas pilnībā atrodas Āzijā, Ēģipti, kurai Āzijā atrodas neliela tās daļa, kā arī tās locekļi ir daļēji atzītās Taivānas, Palestīnas un divas Ķīnas teritorijas ar īpašu statusu — Honkonga un Makao (Makao Sporta un Olimpiskā komiteja). Taivāna piedalās ar nosaukumu "Ķīnas Taipeja" (Chinese Taipei).
Sacensības
Āzijas Olimpiskā padome izved šādas sacensības:
Martins Vecers
Pauls Martins Vecers (Paul Martin Wetzer, — ) bija somu ģenerālis, brīvprātīgo somu karavīru virspavēlnieks Igaunijas un Latvijas brīvības cīņu laikā. Apbalvots ar Lāčplēša Kara ordeni, Igaunijas Brīvības krustu un Igaunijas Ērgļa krustu.
Vaiņodes iela (Jūrmala)
Vaiņodes iela ir iela Jūrmalā, Slokas apkaimē. Vaiņodes iela sākas krustojumā ar Piltenes ielu un beidzas krustojumā ar Rendes ielu. Kopējais ielas garums ir 130 metri, tā ir klāta ar grants segumu. Vaiņodes ielā satiksmes kustība norit vienā joslā. Ielā ir savrupmāju un vasarnīcu apbūve.
Luidži Kadorna
Luidži Kadorna (it; dzimis, miris ) bija itāļu karavadonis Pirmā pasaules kara laikā. Itālijas ģenerālštāba priekšnieks līdz Itālijas sakāvei Kaporeto kaujā 1917. gada oktobrī—novembrī, pēc kuras atcelts no amata. Bija pazīstams kā dzelžainas disciplīnas piekritējs, kuras nodrošināšanai pielietoja radikālus līdzekļus.
Oāze (filma)
"Oāze" ir 2017. gadā izdota Latvijas filma. Filmas režisors ir Gints Zilbalodis.
Sižets
Kādu dienu zēns pamostas tuksnesī blakus avarējušai lidmašīnai. No lidmašīnas vraka parādās kāds briesmonis, kurš sāk zēnu vajāt. Vienīgā vieta, kur patverties, ir oāze. Tomēr ar laiku zēnu oāzē sāk mocīt vientulība. Vienu dienu zēns atrod pamestu putniņu, kuram viņš iemāca lidot. Pēc kāda laika abi ir gatavi doties pasaulē.
Loci (Čornajas pagasts)
Loci ir ciems Čornajas pagastā, Rēzeknes novadā. Atrodas 264 km attālumā no Rīgas.
Boles
Boles ir ciems Varakļānu novada Murmastienes pagastā. Atrodas pagasta rietumu daļā 3,9 km no pagasta centra Murmastienes, 20,7 km no novada centra Varakļāniem un 211,7 km no Rīgas.
Apdzīvotā vieta atrodas nomaļus no valsts autoceļiem, pie Grāna grāvja.
Vjačeslavs Gerasimovs
Vjačeslavs Gerasimovs (dzimis 1949. gada 30. oktobrī Tambovā, Krievijā) ir krievu ekonomists un sabiedriskais darbinieks. Baltijas dzelzceļa Rīgas nodaļas plāna un ekonomiskās daļas priekšnieks, bijušais Latvijas Republikas Augstākās padomes deputāts (1990—1993), ievēlēts no 35. Rīgas vēlēšanu apgabala. Bija starp tiem deputātiem, kas nebalsoja par Latvijas neatkarības deklarāciju un iesaistījās frakcijā "Līdztiesība".
VDK aģentu kartotēkā atrodams Vjačeslava Gerasimova vārds, savervēts 1984. gadā.
Ieguvis Latvijas pilsonību naturalizācijas ceļā, darbojās Rīgas domē.
Rvīns Varde
Rvīns Varde (dzimis 1985. gada 26. jūlijā Rīgā) ir latviešu publicists, putnu fotogrāfs, žurnāla "Rīgas Laiks" interviju atšifrētājs un slejas "Vardes saraksts" autors. Publicējies izdevumos "Benji Knewman", "Domuzīme", interneta žurnālā "Satori" un citur. Studējis baltu filoloģiju un filozofiju Latvijas Universitātē. 2020. gadā ieguvis Latvijas Literatūras gada balvu kategorijā "Spilgtākā debija literatūrā" par dokumentālās īsprozas skiču krājumu "Kas te notiek". Latvijas Televīzijas vides raidījuma "Zaļgalvis" vadītājs.
Pīters Flemings
Pīters Blērs Flemings (en; dzimis Četemā, ASV) ir bijušais amerikāņu tenisists, bijušais ATP Tūres ranga līderis dubultspēlēs. Kopā ar Džonu Makinroju uzvarējis 7 Grand Slam turnīros dubultspēlēs. Augstāko 8. vietu vienspēlēs sasniedzis 1980. gada 7. jūlijā.
Palmasa
Palmasa (pt) ir pilsēta Brazīlijā, Tokantinsas štata lielākā pilsēta un administratīvais centrs. 2017. gadā pilsētā dzīvoja 286 787 iedzīvotāji. Pilsēta atrodas Tokantinsas upes krastos.
Nosauktais programmkanāls
Informātikā nosauktais programmkanāls (arī FIFO buferis), vai en ir Unix un uz Unix bāzētu sistēmu starpprocesu komunikācijas (en) metode, un ir modificēts tradicionālais programmkanāls. Šīs komunikāciju metodes variācija tiek pielietota arī Microsoft Windows sistēmās. Tradicionālais (nenosauktais) programmkanāls tiek saukts šādi, jo tas eksistē tikai tik ilgi, kamēr pastāv to izveidojušais datorprocess. Nosauktais programmkanāls turpina pastāvēt arī pēc tam, kas to izveidojošais datorprocess ir beidzis savu darbību, un, lai no tā atbrīvotos, tas papildus ir jādzēš. Visbiežāk datorprocesi pieslēdzas nosauktajiem programmkanāliem, lai komunicētu savā starpā.
Unix sistēmas
1. piemērs - var tik izveidots kanāls, kura dati nonāk datu arhivācijas utilītā gzip, kas šādā gadījumā saspiež visu, kas tiek ierakstīts nosauktajā programmkanālā:
Pēc tam, atsevišķā procesu čaulā iespējams nosūtīt datus: cat file > my_pipe Pēc lietošanas beigām, nosaukto programmkanālu iespējams dzēst kā jebkuru citu datni: rm my_pipe
2. piemērs – nosauktais programmkanāls var tikt izmantots, lai nosūtītu datus starp 2 procesiem neizmantojot pagaidu datni. Šeit gzip izvaddati tiek rakstīti kanālā: Tad dati tiek nolasīti, un, bez papildus datnēm, rakstīti MySQL tabulā : Bez nosauktā programmkanāla, lai veiktu šo operāciju būtu bijis nepieciešams atspiestos datus saglabāt papildus datnē, lai pēc tam to apstrādātu ar MySQL datubāzes utilītprogrammu. Papildus datnes rakstīšana nozīmētu papildus ievad/izvad- operācijas un mazāk brīvas vietas uz datora cietā diska.
Windows sistēmas
Windows sistēmās nosaukto programmkanālu implementācija ir pieskaņota klienta-servera arhitektūrai, un darbojas līdzīgi kā TCP/IP ligzda. Windows sistēmu nosauktie programmkanāli atbalsta arī, visbiežāk serveru lietotnēs lietoto, pasīvo iestādījumu (salīdzinājumam Unix sistēmās - Unix domain sockets). Windows 95 operētajsistēma atbalstīja tikai nosauktā programmkanāla klienta pusi. Uz Windows NT bāzētās sistēmas atbalsta kā klienta, tā servera puses.
Ar nosaukto programmkanālu var strādāt tāpat kā ar datni, izmantojot Win32 SDK funkcijas CreateFile, ReadFile, WriteFile and CloseHandle, lai to atvērtu, lasītu, rakstītu un aizvērtu. Atšķirībā no Unix sistēmām, nosauktajiem programmkanāliem nav komandrindas atbalsta.
Atšķirībā no Unix sistēmām, nosaukto programmkanālu nav iespējams izveidot failu sistēmā, un tie nav pastāvīgi. T.i., kanāls tiek dzēsts ja tiek aizvērtas visas saites uz šo kanālu. Nosauktie programmkanāli tiek glabāti nosaukto programmkanālu failu sistēmas (NPFS) saknes katalogā, kas atrodas  (sekojoši, kanāls "foo" tiktu saglabāts kā \\.\pipe\foo). Nenosauktie programmkanāli veidoti tāpat kā nosauktie, ar to atšķirību, ka tam tiek dots nejaušs vārds.
Platlapu vilkvālīte
Platlapu vilkvālīte ir vilkvālīšu dzimtas augu suga ar kosmopolītisku izplatību. Tā ir bieži sastopama visā Latvijas teritorijā. Augs parasti veido lielas audzes visdažādāko ūdenstilpju krastos, pastāvīgi applūdušos pazeminājumos pļavās, krūmājos, retāk mežos.
Apraksts
Platlapu vilkvālīte ir daudzgadīgs, 1,2-2,2 m garš lakstaugs ar stāvu, resnu (Ø 0,5-0,9 cm) stublāju, kura galā ir vālīte. Lapas ir lineāras, 100-180 cm garas, 1,5-3 cm platas. Tām ir gluda mala, smails gals un makstains pamats. Vālītes vīrišķā un sievišķā daļa saskaras. Sievišķajiem ziediem nav pieziedlapas. Vālītes sievišķā daļa ir resna, tumši brūna (Ø 2-3 cm). Zied jūlijā un augustā.
Prozas lasījumi (literatūras festivāls)
Prozas lasījumi ir starptautisks literatūras festivāls, kas ik gadu decembra sākumā notiek Rīgā. Lasījumu sākums meklējams 1977. gadā par godu rakstnieka Andreja Upīša 100. dzimšanas dienai. Prozas svētki norisinājās līdz 1993. gadam, kad festivāls apsīka. Lasījumi tika atjaunoti 1995. gadā, kad rakstnieki Jānis Kalve, Nora Ikstena, Pauls Bankovskis un citi, Andreja Upīša muzejā sarīkoja lasījumu vakaru rakstnieka dzimšanas dienas atcerei. Tas uzskatāms par mūsdienās pazīstamā starptautiskā literatūras festivāla Prozas lasījumi jauno sākumu.
Georgs Hakss
Heinrihs Bernhards Frīdrihs Aleksandrs Georgs Hakss (de; dzimis, miris ) bija vācu peldētājs un vingrotājs. Startējis 1900. gada vasaras olimpiskajās spēlēs) un 1906. gada neoficiālajās olimpiskajās spēlēs.
1900. gada vasaras olimpiskajās spēlēs Parīzē startēja ūdenspolo turnīrā, kur viņš bija komandas Berlīniešu peldēšanas klubs biedrs. Komanda pirmās kārtas mačā zaudēja Francijas komandai — Pupilles de Neptune de Lille #2.
1906. gada neoficiālajās olimpiskajās spēlēs Atēnās viņš startēja komandu daudzcīņā vingrošanā. Viņa komanda ieguva 5. vietu.
8. kilometrs (Daugavpils apvedceļš)
8. kilometrs ir ceļa postenis jeb blokpostenis Augšdaugavas novada Līksnas pagastā, Daugavpils apvedceļa dzelzceļa līnijā tās krustošanās vietā ar Krustpils—Daugavpils līniju (atrodas nedaudz pēc apvedceļa tilta pāri Krustpils—Daugavpils līnijai). No posteņa atzarojas savienojošā līnija uz 383. kilometra posteni Krustpils—Daugavpils līnijā (6. savienojošais ceļš). Postenī ir aizsargstrupceļš no 383. kilometra posteņa virziena un dažas vienkāršas ēkas signalizācijas ierīcēm.
Agrāk postenim pievienojās savienojošā līnija no Krustpils puses (bijušā 381. kilometra posteņa). Šīs sliedes nojauktas 20. gadsimta 90. gados.
Vaivaru iela (Jūrmala)
Vaivaru iela ir iela Jūrmalā, Slokas apkaimē. Vaivaru iela sākas krustojumā ar Pārslas ielu un beidzas krustojumā ar Pētera Beltes ielu. Kopējais ielas garums ir 260 metri. Vaivaru ielā satiksmes kustība norit vienā joslā. Ielā ir savrupmāju un vasarnīcu apbūve.
Kļūdu kontrole
Kļūdu kontrole ( jeb EDAC) ir datu kļūdu atklāšanas un labošanas process ierakstīšanas un atskaņošanas vai pārraides laikā pa sakaru līnijām.
Datu integritātes kontrole un kļūdu labošana ir svarīgi uzdevumi daudzos informācijas apstrādes līmeņos (jo īpaši OSI tīkla modeļa fiziskajā, kanāla un transporta līmeņos), jo datu glabāšanas un informācijas pārsūtīšanas procesā neizbēgami rodas kļūdas. Dažādas kļūdu kontroles piemērošanas jomas nosaka atšķirīgas prasības izmantotajām stratēģijām un kodiem.
Komunikācijas sistēmās ir iespējamas vairākas kļūdu novēršanas stratēģijas:
Kļūdu kontrolē parasti tiek izmantota trokšņa korekcijas jeb prettraucēšanas kodēšana — datu kodēšana, rakstot vai pārsūtot, un dekodēšana, lasot vai saņemot, izmantojot korekcijas kodus, kas ļauj atklāt un, iespējams, izlabot datu kļūdas. Trokšņa korekcijas kodēšanas algoritmus dažādās lietojumprogrammās var ieviest gan programmatūrā, gan aparatūrā.
Vēsture
Lielu ieguldījumu mūsdienu labojošo kodu attīstībā kopš 1947. gada ir veicis Ričards Hemmings. Hemminga koda apraksts parādījās Kloda Šenona rakstā "Matemātiskās komunikācijas teorija", un to vispārināja Marsels Golajs.
Preventīva kļūdu labošana
Preventīva kļūdu labošana (arī tiešā kļūdu labošana angl. Forward Error Correction, FEC) ir troksni koriģējoša kodēšanas un dekodēšanas tehnika, kas ļauj labot kļūdas, izmantojot paredzēšanas metodi. To izmanto, lai novērstu datu pārraides kļūmes un kļūdas, pārsūtot lieku pakalpojumu informāciju, uz kuras pamata var atjaunot sākotnējo saturu. Praksē to plaši izmanto datu pārraides tīklos, telekomunikāciju tehnoloģijās. Pārsūtīšanas kļūdu labošanas kodiem pārsūtītajos datos nepieciešama lielāka dublēšanās nekā kodiem, kas tikai atklāj kļūdas.
Piemēram, satelīta televīzijā, pārraidot ciparu signālu no FEC 7/8, tiek pārraidīti astoņi informācijas biti: 7 biti noderīgas informācijas un 1 vadības bits ; DVB-S tiek izmantoti tikai 5 veidi: 1/2, 2/3, 3/4 (populārākie), 5/6 un 7/8. Ja visas pārējās lietas ir vienādas, var apgalvot, ka jo zemāka FEC vērtība, jo mazāk paketes ir atļauts pazaudēt, un tāpēc augstāka ir vajadzīgā signāla kvalitāte.
Tiešās kļūdu labošanas tehnika tiek plaši izmantota dažādās datu glabāšanas ierīcēs — cietajos diskos, zibatmiņā, brīvpiekļuves atmiņā. Jo īpaši servera lietojumprogrammas izmanto ECC atmiņu — brīvpiekļuves atmiņu, kas spēj atpazīt un labot spontāni radušās kļūdas.
Automātiskas retranslācijas pieprasījums
Automātiskās atkārtojuma pieprasīšanas (Automatic Repeat Request, ARQ) sistēmas ir balstītas uz kļūdu noteikšanas tehnoloģiju. Ir izplatītas šādas automātiskās pieprasīšanas metodes:
Nepārtrauktai ARQ ar atgriešanos (continuous ARQ with pullback) metodi nepieciešams pilns duplekss kanāls. Datu pārsūtīšana no raidītāja uz uztvērēju tiek veikta vienlaikus. Kļūdas gadījumā pārraide tiek atsākta no kļūdainā bloka (t.i., kļūdainais bloks un visi nākamie tiek pārsūtīti).
Nepārtrauktā ARQ ar selektīvu atkārtošanas metodi nosūta tikai kļūdaini saņemtus datu blokus.
Tīkla kodēšana
Par tīkla kodēšanu sauc Informācijas teorijas sadaļu, kurā tiek pētīts jautājums par datu pārraides optimizēšanu tīklā, izmantojot paņēmienus datu pakešu modificēšanai pagaidu mezglos. Lai izskaidrotu tīkla kodēšanas principus, tiek izmantots "tauriņu" tīkla piemērs, kas pirmo reizi tika apskatīts pirmajā tīkla kodēšanas darbā "Tīkla informācijas plūsma". Atšķirībā no statiskā tīkla kodēšanas, kur saņēmējs zina visas ar paketi veiktās manipulācijas, tajā tiek runāts arī par nejaušu tīkla kodēšanu, gadījumos, kad šī informācija nav zināma. Pirmie darbi par šo tēmu pieder Ketteram, Kšišangam un Silvam. Šo pieeju sauc arī par tīkla kodēšanu ar nejaušiem koeficientiem — kad koeficienti, zem kuriem, pārsūtītās sākotnējās paketes tiks iekļautas rezultāta paketēs, kuras saņēmējs ir saņēmis ar nezināmiem koeficientiem, kuri var būt atkarīgi no pašreizējās tīkla struktūras un pat no nejaušajiem lēmumiem, kas pieņemti starpposma mezglos.
Enerģijas pieaugums
Pārraidot informāciju pa sakaru kanālu, kļūdas varbūtība ir atkarīga no signāla un trokšņa attiecības demodulatora ieejā, tādējādi pastāvīgā trokšņa līmenī raidītāja jaudai ir izšķiroša nozīme. Satelītu un mobilajās sistēmās, kā arī citos sakaru veidos enerģijas taupīšanas jautājums ir aktuāls. Turklāt dažās sakaru sistēmās (piemēram, telefonā) tehniskie ierobežojumi nedod neierobežotu signāla stipruma pieaugumu.
Tā kā kļūdu labojošais kodējums ļauj labot kļūdas, to lietojot, raidītāja jaudu var samazināt, informācijas pārraides ātrumu atstājot nemainīgu. Enerģijas pieaugumu definē kā SNR starpību kodēšanas klātbūtnē un neesamībā.
Armēnijas baznīcu arhitektūra
Armēnijas baznīcu arhitektūra ir armēņu baznīcu ēku arhitektūras stils, kas sāka veidoties kopš kristietības apustuliskā laikmeta Armēnijas kalnienē 1. gadsimtā. Tas turpinājis attīstīties līdz mūsdienām. Saskaņā ar profesora Dikrana Kuimdžijana no Kolumbijas Universitātes teikto, unikāls armēņu baznīcu arhitektūras stils radās 6. gadsimta beigās vai 7. gadsimta sākumā, iespējams, kļūstot par pirmo nacionālo stilu kristīgajā arhitektūrā, ilgi pirms atsevišķi izveidojās bizantiešu, romānikas un gotikas vai mazāk zināmie etiopiešu, skandināvu un slāvu stili.
Klasifikācija
Iepriekšminēto kopīgo īpašību robežās atsevišķām baznīcām ir ievērojamas atšķirības, kas var atspoguļot laiku, vietu un tās autora gaumi. Pētot šīs variācijas 20. gadsimta sākumā, Toross Toramanjans izšķīra šādus klasiskos stilus:
PostFinance Arena
PostFinance Arena ir daudzfunkcionāla halle, kas tika atklāta 1967. gadā. Tā atrodas Bernē, Šveicē un ir mājvieta Šveices hokeja līgas klubam SC Bern. Jau desmit gadus šī kluba mājas spēles ir apmeklētākās visā Eiropā.
Arēna bija viena no 2009. gada Pasaules čempionāta mājvietām.
Caunes (Murmastienes pagasts)
Apdzīvotā vieta atrodas nomaļus no valsts autoceļiem, pie Murmastienes upes.
Bosnija un Hercegovina Eirovīzijas dziesmu konkursā
Bosnija un Hercegovina Eirovīzijas dziesmu konkursā ir piedalījusies 19 reizes, no kurām finālos ir piedalījusies 18 reizes, debitējot 1993. gada konkursā.
Valsts Eirovīzijā nepiedalās kopš 2016. gada konkursa finansiālu grūtību dēļ.
Loci (Pušas pagasts)
Loci ir ciems Pušas pagastā, Rēzeknes novadā. Atrodas 242 km attālumā no Rīgas.
Ciema apkārtnē atrodas Žierkleits.
Ciemā dzimis un darbojies podnieks, Tautas daiļamata meistars - Ādams Kāpostiņš (1905-1987). Meistara darināto podiņu krāsns no viņa mājām pārvesta uz Raiņa muzeju “Jasmuiža”. Ādama Kāpostiņa podiņu krāsns ir unikāla ar to, ka tā ir vienīgā šāda veida keramiķa paša darinātu podiņu krāsns ne tikai Latgalē un Latvijā, bet, domājams, visā pasaulē.
Sabiedriskais transports Ščecinā
Sabiedriskais transports Ščecinā sastāv no autobusu un tramvaju maršrutiem, kurus nodrošina uzņēmumi Ščecinas Tramvaji (tramvajs) un ŠAU "Dombe", ŠAU "Klonovica", SPAU un ATU Ščecina (autobuss). Kopā šis sabiedriskā transporta tīkls diezgan vienmērīgi pārklāj visu Ščecinas teritoriju, kā arī stiepjas ārpus Ščecinas pilsētas administratīvajām robežām. Ščecinā ir 86 autobusu un 12 tramvaju līnijas ar kopējo garumu 905 km. Kopējais autoparks sastāv no 505 transporta vienībām, kuru sastāvā ir 305 autobusi un 200 tramvaju vagoni.
Sabiedriskā transporta sistēmu pārvalda Ceļu un Pilsētas Transporta Pārvalde (poļu Zarząd Dróg i Transportu Miejskiego).
Vārpa — apsolītā zeme
"Vārpa – apsolītā zeme" ir 2017. gadā izdota Latvijas filma. Filmas režisors ir Bruno Aščuks.
Sižets
Filmā tiek sekots līdzi latviešu baptistu izceļošanai uz Brazīliju 20. gadsimta 20. gadu sākumā.
Pravieši tajā laikā Brazīliju bija pasludinājuši par apsolīto zemi, kur iespējams sagaidīt pasaules galu un Jēzus Kristus otrreizējo atnākšanu. Viņuprāt, tieši tur izredzēto tautu paraus debesīs. Pēc tam, kad tas viss nepiepildījās, ekstrēmākie izceļotāji izveidoja kristīgu kopienu, kura nokļuva mūža mežu neapskaužamajos apstākļos.
Filmā tiek parādīta sarežģītā iedzīvošanās Brazīlijā, kuru atklāj aculiecinieku stāsti. Dzīve ciemā "Vārpa" tiek parādīta ar vēsturisku fotogrāfiju, dokumentu un dzīvesstāstu palīdzību.
Eiropas Savienības Literatūras balva
Eiropas Savienības Literatūras balva ir literārs apbalvojums Eiropas Savienības jaunajiem autoriem, kas iedibināts 2009. gadā. Apbalvojumu saņēmuši arī vairāki Latvijas literāti.
Vēsture
Apbalvojums dibināts 2009. gadā pēc Eiropas Komisijas ierosinājuma. Tā piešķiršanu organizē Eiropas Rakstnieku padome, Eiropas Grāmatizdevēju asociācija un Eiropas Grāmattirgotāju asociācija. Šī balva tiek piešķirta ik gadu rotācijas kārtībā Eiropas jaunajiem rakstniekiem, kuri savos darbos atklāj Eiropas kultūras dimensiju un kuriem ir radošais potenciāls turpināt darbu literatūrā.
Muzeju kvartāls
Muzeju kvartāls (de) ir 60,000 m2 liels, 20. gadsimta beigās/21. gadsimta sākumā renovēts kvartāls Vīnē, Neibavas rajonā. Rajons sastāv no baroka un mūsdienu arhitektūras celtnēm, kurās sakoncentrēti vairāki mākslas muzeji un mākslinieku rezidences. Šeit atrodas Leopolda muzejs (Leopold Museum), modernās mākslas muzejs Mumok, izstāžu zāle Kunsthalle Wien, arhitektūras muzejs Architekturzentrum Wien, dejas centrs Tanzquartier. Šeit notiek daudzi mākslas un mūzikas festivāli, tostarp Vīnes festivāls, Vīnes kino festivāls, ImPulsTanz mūsdienu dejas festivāls, jauno mediju festivāls Coded Cultures un citi.
Hosē Fēlikss Viljarreals
Biogrāfija
Pārstāvējis Meksikas komandu lielākajos komandu šaha turnīros:
Par panākumiem turnīros FIDE 1980. gadā Viljarrealam piešķīrusi starptautiskā meistara (IM) nosaukumu. Pēc profesijas bijis celtniecības inženieris. Kopš 1983. gada šaha turnīros piedalījies neregulāri. Darbojies Meksikas šaha federācijā.
Miris 2022. gada 5. maijā, pēc tam, kad tika sašauts bruņotā uzbrukumā 16. martā Tihuanā savas partneres, advokātes un cilvēktiesību aizstāves Patrīcijas Susanas Riveras mājā. Pati Rivera tika nogalināta notikuma vietā.
Šujmašīna
Šujmašīna ir mašīna, kas tiek izmantota, lai veiktu šūšanas darbus. Šūšanas procesā parasti tiek izmantots diegs, kas caurvij audumus ar dūrienu palīdzību. Šujmašīnas tika izgudrotas Rūpnieciskās revolūcijas laikā, lai palielinātu saražotās produkcijas daudzumu tekstilrūpniecībā. Ir dažāda veida šujmašīnu modeļi, kuri tiek klasificēti mehāniskajās, elektromehāniskajās un datorizētajās šujmašīnās.
Soču olimpiskais stadions
Celtniecība
Fišta olimpisko stadionu projektēja kompānija Populous un Apvienotās Karalistes dizaina konsultantu uzņēmums BuroHappold Engineering. Stadiona jumts celtniecībā izmantots apmēram 36 500 m2 etilēna tetrafluroetilēns (ETFE) un tas projektēts tā, lai atgādinātu sniegotu kalna virsotni. No stadiona jumta atvēruma ziemeļu virzienā paveras skats Krasnajas Poļanas kalniem, bet no augšējās rindas dienvidu virzienā redzama Melnā jūra.
Stadions atklāts 2013. gadā un tā celtniecība izmaksāja 779 miljonus ASV dolāru. Mūsdienās stadions ir Krievijas futbola izlases treniņu un mājas spēļu vieta. Tajā norisinājās 2017. gada FIFA Konfederāciju kausa spēles un paredzēts 2018. gada FIFA Pasaules kauss.
Stadionā un FIFA kausa laiku tā atvērtajos galos tiks izvietotas papildus sēdvietas, palielinot sēdvietu skaitu līdz 47 000, sēdvietu skaits pēc spēlēm tiks samazināts uz sākotnējo.
Gustavs Leksava
Gustavs Leksava (de) bija vācu peldētājs un ūdenspolo spēlētājs. Startējis 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē Leksava startēja peldēšanas un ūdenspolo sacensībās. Ūdenspolo turnīrā viņš bija komandas Berlīniešu peldēšanas klubs biedrs. Komanda pirmās kārtas mačā zaudēja Francijas komandai — Pupilles de Neptune de Lille #2. Peldēšanā viņš bija Vācijas komandas loceklis un tai palīdzēja izcīnīt zelta medaļu 200 metru komandu peldēšanā.
Locinīki
Locinīki ir ciems Saunas pagastā, Preiļu novadā. Atrodas 209 km attālumā no Rīgas.
2012.—2013. gada Pasaules kauss skeletonā
2012.—2013. gada Pasaules kauss skeletonā bija vairāku sacīkšu skeletona turnīrs, kas sākās Leikpleisidā un beidzās  Sočos. Pasaules kausu rīkoja FIBT, kas rīko arī pasaules čempionātu skeletonā, kā arī pasaules kausus un čempionātus bobslejā.
Vīriešu ieskaitē uzvarēja latvietis Martins Dukurs, sieviešu ieskaitē — vāciete Mariona Tēsa. Dukuram šī bija ceturtā uzvara Pasaules kausa kopvērtējumā.
Tikšanās vietu mainīt nedrīkst
"Tikšanās vietu mainīt nedrīkst" (ru) ir 1979. gadā izlaists PSRS televīzijas miniseriāls (5 sērijas). Uzņemts pēc brāļu Vaineru detektīvromāna Эра милосердия (1975), kura pamatā ir patiesi notikumi. Scenārija autori ir Arkādijs un Georgijs Vaineri. Seriāla režisors ir Staņislavs Govoruhins. Seriāls Padomju Savienībā bija ļoti populārs, sasniedzot pat kulta seriāla statusu. Galvenās lomas attēlo pazīstami padomju aktieri, starp tiem Vladimirs Visockis, Vladimirs Konkins, Sergejs Jurskis, Aleksandrs Beļavskis, Natālija Fatejeva, Zinovijs Gerts, Jevgeņijs Jevstigņejevs, Armens Džigarhanjans.
Amerikas Savienoto Valstu Tenisa asociācija
Asociācijā ir aptuveni 700 tūkstoši individuālo biedru, 7 tūkstoši dalīborganizāciju, tajā ietilpst 17 reģionālās organizācijas, tā organizē un vada visu līmeņu sacensības – no amatieru līdz Grand Slam turnīriem. Tai pieder Billijas Džīnas Kingas Nacionālais Tenisa centrs, kurā notiek ASV atklātais čempionāts.
Asociācija tika dibināta 1881. gadā sapulcē Ņujorkas tenisa klubā ar nosaukumu Amerikas Savienoto Valstu Nacionālā Zāliena tenisa asociācija (en), 1920. gadā vārds “nacionālā” tika izņemts no organizācijas nosaukuma, izveidojot abreviatūru USLTA. 1975. gadā no nosaukuma oficiāli tika izņemts vārds "zāliena" un organizācija ieguva mūsdienu nosaukumu.
Tikšanās vietu mainīt nedrīkst
Sižets
Izmeklēšanas komandai jāizmeklē kādas aktrises slepkavība, kā arī jānotver bruņota noziedznieku banda "Melnais kaķis". Šīs lietas vēlāk izrādās saistītas. Tā kā bandai vienmēr izdodas izbēgt no aresta, Šarapovam jāiefiltrējas bandā un jāiegūst tās uzticība, lai varētu bandu ievilināt slazdā. Kamēr Šarapovs cenšas izlikties par bandai noderīgu informatoru, izrādās, ka viens no bandas locekļiem ir bijušais Šarapova frontes biedrs Ļevčenko, tomēr viņš Šarapovu nenodod. Kad vēlāk sākas milicijas operācija, Šarapovs cenšas Ļevčenko pārliecināt padoties milicijai, tomēr tas bēg un tieši Žeglovs ir tas, kas Ļevčenko nošauj. Tas kārtējo reizi parāda, cik dažādi cilvēki ir Šarapovs un Žeglovs. Ja sākumā viņi bija draugi, tad filmas gaitā atklājas viņu dažādā pieeja cilvēkiem. Žeglovam daudz nerūp, ja tiek apsūdzēts nevainīgs cilvēks, viņam galvenais ir rezultāts, noziedznieku arests. Šarapovs cenšas iedziļināties izmeklēšanas sīkumos, lai neko nepalaistu garām, pamana, ka tiek apsūdzēti arī nevainīgi cilvēki, jūtas par to vainīgs.
Kisumu
Kisumu (en) ir pilsēta Kenijas rietumos, Viktorijas ezera ziemeļaustrumu krastā, Kisumu apgabala administratīvais centrs. 2019. gadā pilsētā dzīvoja 1 155 574 iedzīvotāji. Kisumu ir trešā lielākā pilsēta valstī (aiz Nairobi un Mombasas) un trešā lielākā pilsēta Viktorijas ezers krastos (aiz Kampalas Ugandā un Mvanzas Tanzānijā).
Kisumu ir ostas pilsēta Viktorijas ezera Vinamas līča krastā. Vairums iedzīvotāju ir luo un pilsēta ir šīs tautas kultūras centrs. Kisumu ar 20. gadsimta sākumā uzcelto 1000 mm Ugandas dzelzceļu caur Nairobi savienota ar Kenijas galveno ostas pilsētu Mombasu, tomēr pasažieru kustība 2021. gadā pa to nenotika. Pilsēta dibināta 1901. gadā kā šī dzelzceļa galastacija. Kisumu apkaimē dzimis Baraka Obamas tēvs, bet aktrises Lupitas Ņono tēvs no 2017. gada ir Kisumu apgabala gubernators.
Pils iela
Pils iela var būt daudzās Latvijas pilsētās:
Hanss Kalms
Hanss Kalms (Hans Kalm, — ) bija igauņu pulkvedis, brīvprātīgo somu pulka Ziemeļu zēni komandieris Igaunijas un Latvijas brīvības cīņu laikā. Piedalījās kaujā pie Paju 1919. gada 31. janvārī un Bejas kaujā 1919. gada 22. februārī. Izcēlās ar drosmi un nežēlību Somijas pilsoņu kara laikā, pēc viņa pavēles somu pulks neņēma gūstekņus arī Latvijas brīvības cīņu laikā. Pēc kara beigām dzīvoja Apvienotajā Karalistē, kur apprecējās, un ASV, kur studēja medicīnu. Otrā pasaules kara laikā atgriezās Somijā un bija karagūstekņu nometnes komendants. 1943. gadā atlaists no dienesta, 1944. gadā emigrēja uz Zviedriju, 1946. gadā uz ASV. 1957. gadā atgriezās Somijā un līdz 1969. gadam strādāja par ārstu.
Apbalvojumi
Apbalvots ar Lāčplēša Kara ordeni, Igaunijas Brīvības krustu un Igaunijas Ērgļa krustu.
Valkas iela (Jūrmala)
Valkas iela ir iela Jūrmalā, Slokas apkaimē. Valkas iela sākas krustojumā ar Dzirnavu ielu un beidzas krustojumā ar Ventspils šoseju. Kopējais ielas garums ir 550 metri, tā ir klāta ar grants segumu. Valkas ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Valkas iela ir savienota ar šādām ielām:
Benešova
Benešova (cz) ir pilsēta Čehijā, Centrālčehijas apgabala Benešovas apriņķa centrs.
Rakstos pirmoreiz minēta 1219. gadā. Ilgu laiku apdzīvotā vieta atradās Hābsburgu impērijas sastāvā. 1420. gadā pilsētu un klosteri nopostīja husīti Jana Žižkas vadībā. 1648. gadā, Trīsdesmitgadu kara laikā zviedru karaspēks Benešovu smagi izpostīja. 1871. gadā pie pilsētas sāka darboties Prāgas — Česke Budejovices dzelzceļa līnija. No 1919. gada — Čehoslovākijā. Otrā pasaules kara laikā pilsētas iedzīvotāji tika padzīti, bet Benešova pārdēvēta par SS pilsētu Bohēmiju (SS-Stadt Böhmen). Kopš 1993. gada — Čehijā.
Benešovā dzimis futbolists Jirži Štajners (Jiří Štajner, 1976).
Mbužimaji
Mbužimaji (fr) ir pilsēta Kongo Demokrātiskajā Republikā, Austrumkaisai provinces lielākā pilsēta un administratīvais centrs. 2015. gadā pilsētā dzīvoja 3 367 582 iedzīvotāji. Mbužimaji ir trešā lielākā pilsēta valstī (aiz Kinšasas un Lubumbaši).
Teniss 1968. gada vasaras olimpiskajās spēlēs
Visvairāk medaļu ieguva ASV sportisti. Džūlija Heldmane un Džeina Bartkoviča katra izcīnīja pa 5 medaļām, bet meksikānis Rafaels Osuna bija vienīgais, kurš izcīnīja 3 zelta medaļas.
Pārstāvētās valstis
1968. gada vasaras olimpisko spēļu demonstrācijas un izstādes tenisa turnīrā bija pārstāvētas 15 valstis. Pirmoreiz tenisā bija pārstāvētas Brazīlija, Ekvadora, Kenija, Kuba, Padomju Savienība, Puertoriko un Rumānija.
Iekavās norādīts sportistu skaits no attiecīgās valsts.
Dalībnieki
1968. gada olimpisko spēļu tenisa turnīrā startēja 48 tenisisti, 35 vīrieši un 13 sievietes.
Kā Lupatiņi kārtoja māju
"Kā Lupatiņi kārtoja māju" ir 2015. gadā izdota Latvijas animācijas filma. Filmas režisors ir Edmunds Jansons.
Sižets
Lupatiņu istabā ir liela nekārtība. Kaķim rodas ideja veikt pavasara tīrīšanu. Mājas kārtošanas procesā Lupatiņi meklē katras lietas atrašanās vietu.
Roberts II Flandrijas grāfs
Roberts II, Flandrijas grāfs bija Flandrijas grāfs, kurš valdīja no 1093. līdz 1111. gadam. Viņš kļuva zināms kā Krustnesis Roberts, jo bija viens no galvenajiem Pirmā krusta kara vadītājiem kā arī kā Jeruzalemes Roberts pēc tam, kad viņam ar savu karaspēku pirmā krusta kara laikā izdevās sekmīgi gūt uzvaru Jeruzalemes aplenkumā. Kad 1111. gadā sākās sacelšanās pret franču baroniem, Roberts piebiedrojās dumpiniekiem un veda karaspēku uz Francijas pilsētu Mo. Kaujas laikā viņš nokrita no zirga un tika sabradāts līdz nāvei.
Zlate Hori
Zlate Hori (cz, līdz 1948. gadam — Cukmantla (cs)) ir pilsēta Čehijā, Olomoucas apgabala Jesenīkas apriņķī.
Vēsture
Rakstos pirmoreiz minēta 1224. gadā. Ilgus gadsimtus pilsēta atradās Hābsburgu impērijas sastāvā, tās vāciskais nosaukums bija Cukmantele (de). No 1918. gada — Čehoslovākijas sastāvā. No 1938. līdz 1945. gadam kā Sudetu apgabala daļa atradās Vācijā. Pēc Otrā pasaules kara — atkal Čehoslovākijā. Pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada — Čehijas sastāvā.
Cilvēki
Zlate Hori (Cukmantla) ir vācu tankista Kurta Knispela (Kurt Knispel, 1921—1945) dzimtā pilsēta.
Laura Vinogradova
L. Vinogradova studējusi Rīgas Tehniskajā universitātē. Kopš 2020. gada strādā Rakstniecības un mūzikas muzejā. 2018. gadā piedalījusies Jauno autoru seminārā, apmeklējusi Literāro akadēmiju. Publicējusi prozas grāmatas bērniem "Snīpulītis no Snīpuļciema" (2017), "Mežpasakas. Par Meža Susuri, skudrām, Vilceni un Pūces Bērnu" (2019) un "Mežpasakas. Par Zalktēnu un stirnu meitenēm" (2019), grāmatu "Lapsa. Pasaka pieaugušajiem" (2017), stāstu krājumus "Izelpas" (2018) un "Lāču kalns" (2018), kā arī garstāstu "Upe" (2020).
Garstāsts "Upe" nominēts Literatūras gada balvai kā gada labākā prozas grāmata. 2021. gada pavasarī L. Vinogradova par šo grāmatu saņēmusi ES Literatūras balvu.
Saule (dievība)
Vārda etimoloģija
Vārdam saule ir acīmredzama līdzība ne tikai ar lietuviešu saulė, senprūšu saule, Narevas jātvingu sała, bet arī latīņu sōl, itāļu sole, franču Soleil, zviedru solen, krievu солнце, angļu sun, vācu: Sonne, sanskrita: सूर्य, Sūrja.
Uzskata, ka šī vārda pamatā ir indoeiropiešu pirmvalodas vārda sakne sāu-, no kuras darināti vārdi, kas apzīmēja kaut ko svelmainu, svilstošu, spīdošu. Senākā šī vārda forma varēja būt sāuel.
Veidols latvju dainās
Dainās Saules galvu rotā vainags ar zelta lapiņām vai zīlītēm. Saule tērpjas baltās, zelta vai sudrabotās sagšās, kas var būt izrakstītas zeltītiem dzīpariem. Saulei var būt zīda kleita, tomēr biežāk pieminēti svārki, lindraki vai brunči un priekšauts. Viņai ir sakta un gredzeni.
Viņa pārvietojas ratos vai kamanās ar diviem vai trim kumeļiem, bet pa jūru vai ezeru brien kājām vai brauc laivā. Atsevišķos dziesmu variantos Saule pārnakšņo vai noriet jūras vidū, aiz deviņām jūrām, viņā pusē Daugavai u.c.
Baltu valodās visa īstenība (jeb "pasaule", ) tiek saprasta kā vieta "zem saules", pretstatā "viņsaulei", kur mīt mirušo dvēseles jeb veļi.
Svinības
Saules dievības godināšana notika visās saulgriežu svinībās, bet jo īpaši Zāļu vakara un Jāņu nakts rituālos. Saules simbols šajos svētkos ir Jāņu ugunskurs vai arī uguns kārts galā, ap kuru svinētāji veido apli. Viens no saules simboliem ir arī ziedu vai ozollapu vainagi svinētāju galvās un Jāņu (ķimeņu) siers. Pāreju jaunajā saules gadā simbolizē lēkšana pār Jāņu ugunskuru un mazgāšanās rīta rasā.
Saules ģimene
Saules vīrs un pavadonis ir Mēness, kas naktī mēdz pievilt Sauli ar tās meitām, ko mitoloģiski simbolizē planētas. Lietuviešu mitoloģijā Mēness mīļākā ir Saules meita un kalpone Aušrinė ("Ausmiņa", planēta Venēra), kam latviešu valodā atbilst Auseklis jeb Austriņš.
Lietuviešu ticējumos rīta zvaigzne Austra (Auseklis) ir Saules kalpone, kas no rīta iededz gaismu Sauli gaidot, bet vakara zvaigzne Vakarinė (Rieteklis) klāj Saulei gultu.
Saule latviešu teikās
"Mēness sācis, pa naktīm apkārt staigādams, pie meitām iet. Saule esot teikusi, lai viņš vairs tā nedarot; bet šis nelicis neko lāgā un tūliņ nākošu nakti atkal gājis. Saule saskaitusies un, zobenu paņēmusi, nocirtusi Mēnesim pus galvas nost. Mēness, tāds nesmuks pataisīts, sūdzējies raudādams savam draugam vilkam. Tas atriebdamies, aiz drauga aizgājis, gribējis Sauli aprīt. Jau pusē bijis aprijis, tad uznācis Pērkons. Tikko šis šo tālumā pamanījis, tad metis klūdzeņu klūdzeņiem projām, lai nenosper. Pēcāk esot ir Mēnesim, ir Saulei vātis sadzijušas." (Pierakstījis K. Tarziers Druvienā, 1891.)
"Vecumvecos laikos mīļā Saulīte apņēmusi spožo Mēnesi. Ilgi sadzīvojuši laimīgi, nešķiŗami: reizē gājuši gulēt, reizē cēlušies, piedzīvojuši arīdzan daudz bērnu: zvaigznes pie debesim. Bet te vienu jauku rītu Saulīte pamodusies apmanīs: vīra nav. Sāks uzlūkot šo, celdamās rītiem agrāki kā līdz šim, atron: Mēness neuzticams palicis, ielūkojis Saules meitu, Ausekļa saderināto līgavu. Sirds Saulītei iedegusies, kampusi asu zobenu, sakapājusi neuzticamo vīru gabalu gabalos. Tāpēc Mēness vēl tagad bieži vien parādās ne vis vesels, bet it kā pārcirsts. Tomēr no tā laika Mēness ir un paliek nebēdnis: ik vakaru, tikko sieva apgūlusies, klusiņām ceļas augšā, iet mīļāko aplūkot. Saulīte turpretim aiz greizsirdības nopūlas savai meitai tuvumā palikt." (Pierakstījis J. Ozols Daugavas malā, 1873. gadā. )
Saule lietuviešu teikās
Saule un Mēness bija sieva un vīrs. Mēness iemīlējās rīta zvaigznē Aušrinē, par ko Pērkons to sodīja, sašķeļot divās daļās. Tomēr viņš krāpa Sauli katru mēnesi, tādēļ tika sodīts ik reizi no jauna.
Pēc citas teikas Saule un Mēness ir šķīrušies vecāki, kas apciemo savu meitu Zemi dienā un naktī.
Olimpiskie simboli
Olimpiskie simboli ir ikonas, karogi un simboli, kas tiek izmantoti, lai atbalstītu olimpiskās spēles. Daži no tiem vairāk tiek izmantoti olimpisko spēļu laikā, taču citi tiek izmantoti visu laiku.
Moto
Olimpisko spēļu moto ir "Ātrāk, augstāk, spēcīgāk" (la). Šo moto ierosināja Pjērs de Kubertēns Starptautiskās Olimpiskās komitejas dibināšanā 1894. gadā. To uzsāka lietot 1924. gadā ar Parīzes olimpiskajām spēlēm.
Apļi un karogs
Olimpisko karogu ieviesa P. de Kubertēns 1914. gadā. Tajā uz balta fona ir attēloti pieci kopā savīti piecu dažādu krāsu apļi. Apļi ir šādās krāsās: zilā, dzeltenā, melnā, zaļā un sarkanā. Apļu dizainu veidoja P. de Kubertēns 1912. gadā. Visi apļi simbolizē piecas pasaules daļas, kas sacenšas olimpiskajās spēlēs. Olimpiskajā hartā ir rakstīts, ka Olimpiskie apļi simbolizē piecu kontinentu vienotību. Pretēji pastāvošajam uzskatam, ka katrs aplis simbolizē kādu no kontinentiem, mūsdienās tā tas nav. Šīs krāsas tika izvēlētas, jo karoga izveides brīdī vismaz viena krāsa bija katras valsts karogā. Līdz 1951. gadam bija krāsu sadalījums pa kontinentiem: zilā krāsa Eiropai, dzeltenā krāsa Āzijai, melnā krāsa Āfrikai, zaļā krāsa Austrālijai un sarkanā krāsa Amerikai. Pirmoreiz olimpiskajās spēlēs tika izmantots 1920. gadā Antverpenē.
Emblēma
Katrām olimpiskajām spēlēm ir sava emblēma, kas tiek veidota uz olimpisko apļu bāzes ar dažādiem īpatnējiem elementiem.
Uguns un lāpas stafete
Olimpiskās uguns ieviešanu olimpiskajās spēlēs ieviesa Pjērs de Kubertēns 1912. gadā. Pirms katrām olimpiskajām spēlēm vairākus mēnešus iepriekš Olimpijā, Grieķijā, tiek aizdegta lāpa, kas ar stafetes palīdzību nokļūst olimpisko spēļu norises vietas centrālajā stadionā spēļu atklāšanas ceremonijas dienā. Olimpiskās uguns aizdegšana ir viens no olimpisko spēļu atklāšanas ceremonijas centrālajiem notikumiem.
Medaļas
Katru sacensību trim labākajiem olimpiskajās spēlēs tiek pasniegtas medaļas. Sacensību uzvarētājs saņem zelta medaļu (apzeltīts sudrabs), otrās vietas ieguvējs — sudraba medaļu, savukārt trešo vietu ieguvušais — bronzas medaļu. Kopš 2004. gada olimpiskajām spēlēm medaļu dizains nav kopīgs, bet gan katru olimpisko spēļu rīkotāju izvēlēts.
Acīte (ezers)
Acīte (arī Aciņa, Mazais Murmasts) ir purva ezers Varakļānu novada Murmastienes pagasta rietumu daļā, Teiču purva ziemeļaustrumos.
Olimpiskie simboli
Himna
Olimpiskā himna tiek atskaņota Olimpiskā karoga mastā uzvilkšanas laikā. Tās mūziku ir sacerējis Spiridons Samarass, savukārt vārdi ir ņemti no grieķu dzejnieka un rakstnieka Kōstēs Palamas dzejoļa. Tā pirmoreiz tika atskaņota pirmo atjaunoto olimpisko spēļu atklāšanas ceremonijas laikā.
Acīte (ezers)
Dibens — kūdrains, dūņains. Iztek — Dīrītes upe no Lielā Murmasta, iztek — Dīrītes upe uz Lisiņu. Ūdens krāsa — brūnūdens. Augstākie ūdensaugi nav atrasti. Fitoplanktona nav.
Olimpiskie simboli
Kotinos
Kotinos ir olīvkoka zaru vainags, kas sākotnēji tika izgatavots no savvaļas olīvkoka. Antīkajās olimpiskajās spēlēs netika pasniegtas medaļas, taču sacensību uzvarētājam tika pasniegts olīvkoka zaru vainags. Šī vainaga pasniegšanas tradīcija tika atjaunota 2004. gada olimpiskajās spēlēs Atēnās.
Acīte (ezers)
Ezers ietilpst Teiču dabas rezervāta teritorijā.
Olimpiskie simboli
Talismans
Olimpisko spēļu talismana tradīcija tika aizsākta ar 1968. gada ziemas olimpiskajām spēlēs Grenoblē. Parasti tas ir olimpisko spēļu organizētājvalstī dzīvojošs, personificēts dzīvnieks.
Zvēresti
Katru olimpisko spēļu atklāšanas ceremonijā kāds no sportistiem un tiesnešiem dot zvērestu par godīgām sacensībām. Sportistu zvērestu parasti dot kāds slavens sportists no tās valsts, kurā notiek olimpiskās spēles. Pirmoreiz tas tika darīts. Savukārt tiesneši pirmoreiz zvērestu deva.
Lociši
Lociši ir ciems Pureņu pagastā, Ludzas novadā. Atrodas 284 km attālumā no Rīgas.
ANO Attīstības programma
ANO Attīstības programma, saīsinājumā UNDP (en), ir ANO globālās attīstības komiteja. Tā veicina tehnisko un investīciju sadarbību starp valstīm, atbalsta pārmaiņas un dalās ar zināšanām, pieredzi un resursiem, lai palīdzētu cilvēkiem uzlabot dzīves apstākļus. Attīstības programma sniedz ekspertu konsultācijas, apmācību un piešķir atbalstu jaunattīstības valstīm, arvien lielāku uzsvaru liekot uz palīdzību vismazāk attīstītajām valstīm. ANO Attīstības programma strādā ar valstīm, lai risinātu globālās un valstu attīstības problēmas. Attīstoties vietējām spējām, tās piesaista ANO Attīstības programmas cilvēkus un tās plašo partneru loku.
Danske Bank
Danske Bank A/S ir Dānijas banka. Tā ir lielāka banka Dānijā. Galvenais birojs atrodas Kopenhāgenā. Banka ir dibināta 1871. gadā.
Vēsture
1871. gada 5. oktobrī dibināta banka ar nosaukumu Den Danske Landmandsbank, Hypothek and Vexelbank i Kjøbenhavn ("Dānijas zemnieku banka, hipotēkas un vekseļu banka Kopenhāgenā"). bankas galvenais dibinātājs un vadītājs bija Gottlieb Hartvig Abrahamsson Gedalia. 1873. gada 18. aprīlī dibināta konkurenta banka Handelsbanken. 1910. gadā Den Danske Landmandsbank kļuva par lielāko banku Skandināvijā.
1976. gadā bankas nosaukums mainīts uz Den Danske Bank.
1990. gada 6. aprīlī Den Danske Bank apvienojās ar Handelsbanken un Provinsbanken. 1997. gadā Den Danske Bank atvēra filiāles Oslo, Stokholmā un Hrelsinkos; Zviedrijā nopirkta Östgöta Enskilda Bank. 1999. gadā Norvēģijā iegadāts Fokus Bank
2015. gada 23. septembrī paziņots, ka Danske Bank vienojusies ar Swedbank Lietuvā un Latvijā par privātpersonu (izņemot individuālas apkalpošanas klientu) biznesa pārcelšanu uz Swedbank. Darījums jāapstiprina abu valstu banku uzraudzības iestādēm. 2015. un 2016. gadā A.P. Møller - Mærsk pārdeva visas tam piederošās Danske Bank akcijas (> 20 %) saviem akcionāriem (A. P Møller Holding A/S u.c.).
2017. gadā Dānijas finanšu uzraudzības iestāde sāka izmeklēšanu, lai noskaidrotu, vai Danske Bank pietiekami veic transakciju uzraudzību, lai atklātu naudas atmazgāšanu. Tika konstatēts, ka Danske Bank filiāle Igaunijā nav laikus veikusi pasākumus naudas atmazgāšanas riska samazināšanai, un izteica Danske Bank par to aizrādījumu. Septembrī Danske Bank paplašināja izmeklēšanu Igaunijas filiālē par laiku no 2007. līdz 2015. gadam. Savukārt Parīzes Augstā tiesa oktobrī sāka izmeklēšanu saistībā ar aizdomām, ka caur Danske Bank Igaunijas filiāli no 2008. līdz 2011. gadam notikusi naudas atmazgāšana. 2018. gada aprīlī paziņots, ka Danske Bank izies no Lietuvas banku tirgus. Jūlijā ziņu aģentūra Bloomberg vēstīja, ka caur Danske Bank Igaunijas filiāli varētu būt atmazgāti līdz septiņiem miljardiem eiro, kas ir viens no lielākajiem naudas atmazgāšanas gadījumiem Eiropā. 2018. gadā izmeklēšanu par naudas atmazgāšanu Igaunijas filiālē veica Dānijas un Igaunijas prokuratūra. 2018. gada augustā Danske Bank paziņoja, ka tā Baltijas valstīs koncentrēsies uz Ziemeļvalstu korporatīvo klientu un starptautisko korporāciju struktūrvienību apkalpošanu un pārtrauks piedāvāt ikdienas bankas produktus. Septembrī paziņots, ka izmeklēšanā Igaunijas filiālē atklāts, ka lielākā daļa no klientiem nerezidentiem bijuši aizdomīgi. 19. septembrī no Danske Bank izpilddirektora amata atkāpās Tomass Borgens.
Struktūra
Danske Bank darbojas 16 valstīs. Pamata tirgus ir Skandināvija:
Pārējās valstis:
Danske Bank Latvijā
2004. gadā Somijas Sampo Pankki Latvijā iegādājās 1996. gadā dibināto banku AS Māras Banka. 2005. gadā tā pārdēvēta par AS Sampo Banka un palielināts tās pamatkapitāls. 2008. gadā reorganizēta par Danske Bank AS filiāli Latvijā ar zīmola nosaukumu Danske Banka.
2020. gada 18. februārī tika noslēgts darījums, kredītu pārvaldības pakalpojumu sniedzējam Intrum pārdodot daļu no Danske Bank kredītportfeļa Latvijā, kas sastāv no nodrošinātām kredītsaistībām. 2020. gada 23. martā Danske Bank AS filiāle Latvijā tika likvidēta.